คาดกนง.ไม่พลิก ยืนดอกเบี้ย1.5%
คาด กนง.ยืนดอกเบี้ยนโยบาย 1.5% หนุนเศรษฐกิจขยายตัว กรุงศรีฯ เผยบาทแข็งค่าต่อ
23 พ.ค. 2560

คาด กนง.ยืนดอกเบี้ยนโยบาย 1.5% หนุนเศรษฐกิจขยายตัว กรุงศรีฯ เผยบาทแข็งค่าต่อศูนย์วิจัยกสิกรไทย คาดว่า ที่ประชุมคณะกรรมการนโยบายการเงิน (กนง.) วันที่ 24 พ.ค.นี้ จะมีการ คงอัตราดอกเบี้ยนโยบายที่ 1.5% ต่อเนื่อง และน่าจะส่งสัญญาณยืนดอกเบี้ยที่ระดับต่ำต่อไปอีกระยะเพื่อเอื้อให้การขยายตัวของเศรษฐกิจมีความต่อเนื่อง โดยเศรษฐกิจไตรมาสแรกปีนี้ขยายตัวได้ค่อนข้างดี รวมทั้งการลดดอกเบี้ยของธนาคารพาณิชย์เพื่อช่วยเหลือเอสเอ็มอี และลูกค้ารายย่อย ช่วยลดทอนแรงกดดันต่อกำลังซื้อและภาระต้นทุนของภาคธุรกิจ ลงได้บ้างบางส่วนด้านฝ่ายส่งเสริมธุรกิจและกำกับดูแลโกลบอลมาร์เก็ตส์ ธนาคาร กรุงศรีอยุธยา คาดว่า กนง.จะคง อัตราดอกเบี้ยนโยบายที่ 1.5% และจะยังไม่ปรับขึ้นภายในปีนี้ โดยท่าทีของ ธปท.สะท้อนว่านโยบายการเงินของไทยในปัจจุบันยังเอื้อต่อการฟื้นตัวทางเศรษฐกิจสำหรับทิศทางค่าเงินบาทในสัปดาห์นี้ มีแนวโน้มแข็งค่าและเคลื่อนไหวในกรอบ 34.20-34.60 บาท/เหรียญสหรัฐ หลังเปิดตลาดเอเชียซื้อขายที่ระดับแข็งค่าสุดในรอบกว่า 1 เดือน เทียบกับระดับปิดแข็งค่าที่ 34.38 บาท/เหรียญสหรัฐ ในสัปดาห์ที่แล้ว